《玉钩匠歌》
宋代·贺铸

良工得玉蓝溪窟，相璞命形心匠出。
螳蜋倔强疑有骨，颈系一匠犹莫屈。
镜湖老狂厌袍笏，素裰纁绦须此物。
价比连城不容乞，王孙辍好人所难。
何以报之明月盘，薰炉波面山漓岏。
吾乡美笴鵾鸡翰，闽瓷兔碗霜毛寒。
称是头贡双龙团，聊送公斋增冗长。
短歌粗可评珍贶，吾方野装事游放。
局步臞颜曳藜杖，薄暮微吟江汉上。
彼渔丈人误相访，谓似三闾大夫样。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。